હોઠ એ ત્વચાનો ખૂબ જ નાજૂક ભાગ છે. તેની ઉપર ઘણાં પાતળાં પડ હોય છે અને ઓછી ગ્રંથિઓ સતત તૈલી હોય છે. સામાન્ય રીતે જ્યારે વધારે પડતી ગરમી હોય ત્યારે અને સાથે સાથે શિયાળાનો પવન પણ હોઠને નુકસાન તો કરે જ છે. જો તમે તીવ્ર ઠંડા કે વધુ પડતા ઉષ્ણ વાતાવરણમાં જવાના હોવ ત્યારે એ વાત યાદ રાખવી જોઈએ કે તમારા હોઠ પર મેલનીન બિલકુલ ના હોવાથી આ સમયે તાત્કાલિક જ તેના યોગ્ય ઉકેલ માટે પગલાં ના લેવાય તો તે ખરાબ રીતે દાઝી ગયા હોય તેવા લાગવા માંડે છે. હોઠ પર વારંવાર જીભ ફેરવવાથી તે વધુ સુકા થઈ જતા હોય છે. આ સમયે લીપબામ લગાવવો જ યોગ્ય રહેશે. મોટાભાગનાં લીપબામની સામગ્રીની અંદર કોકો બટર હોય છે. જેની કેટલાક લોકોને એલર્જી હોય છે. આથી જો તમારા હોઠ બામ લગાવ્યા બાદ પોપડી બાજી ગયેલા લાગે તો એવી બ્રાંન્ડ વાપરવી જોઈએ કે જેમાં આ સામગ્રી ના હોય. નિયમિતપણે લીપબામ લગાવવાથી તમારા હોઠ નરમ બની જાય છે અને સુંદર લાગે છે. પણ જો તેનાથી તમને કોઈ તકલીફ હોય તો અહીં જણાવેલ ઉપાય અજમાવી શકો છો.